
1.  Formål
NTNU skal skape og opprettholde et rusfritt arbeidsmiljø og bidra til at tilsatte og studenter ikke utvikler rusproblemer.

2.  Omfang
Retningslinjen gjelder for tilsatte ved Norges teknisk-naturvitenskaplige universitet (NTNU). 

3.  Ansvar og myndighet
Rusforebyggende arbeid er en del av det totale personalansvaret som ligger hos linjeleder. 

4.  Beskrivelse
Retningslinjen består av rutine for rusforebyggende arbeid med tiltaksprogram, samt vedleggene:

Vedlegg 1: Advarsel ved andre gangs forseelse
Vedlegg 2: Advarsel ved tredje gangs forseelse
Vedlegg 3: Momenter – individuelt tiltaksprogram
5.  Definisjoner
Misbruk

· bruk av rusmidler i arbeidstiden

· møte påvirket på arbeid

· bruk av rusmidler utenfor arbeidstiden slik at det medfører fravær, eller at arbeidet ikke utføres tilfredsstillende

Tiltaksprogram

· ett sett handlinger ledelsen gjennomfører overfor tilsatte som misbruker rusmidler

Rusmidler

· alkohol

· andre berusende og/eller bedøvende midler

6.  Dokumentreferanser
Tjenestemannslovens §§ 14, 15

Arbeidsmiljøloven § 66

Statens personalhåndbok punkt: 2.06.07 og 3.22.02 

7.  Distribusjon
Retningslinjen distribueres fra HMS-seksjonen i henhold til HMS-håndboka.

Kommentarer:

Retningslinje for rusforebyggende arbeid erstatter kap. 7.6, Akan-avtalen ved NTNU i HMS-håndboka

NTNU skal:

· forebygge misbruk av rusmidler på arbeidsplassen

· motivere tilsatte som har rusmiddelproblemer til behandling 

· hjelpe og støtte tilsatte med rusmiddelproblemer til et rusfritt, yrkesaktivt liv.

Misbruk av rusmidler i forbindelse med arbeidet er ikke tillatt.

Rutinen er utarbeidet etter mønster anbefalt av Arbeidslivets komite mot alkoholisme og narkomani (AKAN). Rutinen er basert på at bruk av rusmidler på arbeidsplassen er uforenlig med krav om et velfungerende og sikkert arbeidsmiljø. Et tiltaksprogram er et individuelt støtteopplegg for en arbeidstaker med rusmiddelproblemer. Tiltaksprogrammet skal ha en fast struktur og kan omfatte tiltak både internt på arbeidsplassen og eksternt, f.eks i samarbeid med klinikk eller behandlingsinstitusjon.


Eget initiert tiltaksprogram
Eget tiltaksprogram kan på et tidlig tidspunkt opprettes på arbeidstakers eget initiativ, uten at noen formell advarsel er gitt. Et slikt program kan legges opp på bakgrunn av gjeldende regelverk på samme måte som det formelle. Den prinsipielle forskjellen er at arbeidsforholdet i utgangspunktet ikke står på spill.

Ordinært tiltaksprogram

Et ordinært tiltaksprogram har alltid sin bakgrunn i et brudd på gjeldende regelverk i virksomheten.

Alle som deltar i det rusforebyggende arbeidet har taushetsplikt med unntak av det retningslinjene tilsier av samarbeid og meldeplikt. Alt skriftlig materiale skal oppbevares utilgjengelig for andre enn de som deltar i det enkelte tiltaksprogrammet.

I alle saker skal misbrukeren gjøres kjent med at hun/han kan ha med sin tillitsvalgte fra sin arbeidstakerorganisasjon eller en annen rådgiver.

Arbeidstakers ansvar

· Alle tilsatte ved NTNU skal medvirke til å sikre et rusfritt arbeidsmiljø og innrette seg etter gjeldende retningslinje for rusforebyggende arbeid.

Det må være klart for alle parter at rusmiddelmisbruk i arbeidstiden  først og fremst er misbrukerens ansvar.


Linjeleders ansvar og oppgaver

· Alle linjeledere har ansvar for å formidle NTNUs holdning til rusmiddelbruk og arbeid samt formidle informasjon om hvilket hjelpeapparat som finnes.

· Linjeleder har i konkrete tilfeller plikt til å reagere, gi advarsler i tråd med avtalte tiltaksprogram, se vedlegg 1-3.

· Dersom en leder blander rusmiddelbruk og arbeid, er det nivået over som har plikt til å reagere.

· Linjeleder har ansvar for at alle dokumenter i individuelle saker oppbevares i vedkommendes personalmappe i lukket konvolutt.


Bistand fra HMS‑seksjonen
· HMS-seksjonen kan bidra med informasjon, faglige råd og veiledning i det rusforebyggende arbeidet.

· HMS-seksjonen kan bidra med råd og veiledning i individuelle tiltaksplaner. Delta i møter mellom tilsatte og leder, være bindeledd mot fastlege/spesialisttjeneste.

OU-avdelingens oppgaver

· OU-avdelingen kan bistå ved organisering og opplæring knyttet til rusforebygging.


TILTAKSPROGRAM

Første gangs forseelse

Når det oppdages at en arbeidstaker misbruker rusmidler i tjenesten, skal linjeleder sørge for at vedkommende umiddelbart blir tatt hånd om og blir fulgt hjem på en betryggende måte. Linjeleder gir en muntlig advarsel/irettesettelse til vedkommende når hun/han er rusfri tilbake i arbeid. Arbeidstakeren får tilbud om at hun/han på eget initiativ kan inngå avtale om et tiltaksprogram. Å ta imot hjelp på dette stadiet er frivillig.

Dokumenter oppbevares i lukket konvolutt i personalmappen.

Linjeleder dokumenterer at muntlig advarsel/en alminnelig tjenestlig tilrettevisning er gitt. Den tilsatte skal ha kopi av dette dokumentet. 


Innhold i den muntlige avtalen:


Tid, sted, hvem deltok, sak (møtereferat)

Andre gangs forseelse

Ved andre gangs forseelse gir linjeleder skriftlig advarsel til vedkommende (vedlegg 1) 
Den som får skriftlig advarsel, skal bekrefte skriftlig at advarselen er mottatt.

Linjeleder er ansvarlig for at det tas initiativ til et tiltaksprogram. Tilsatte med rusproblemer må bli stilt overfor og foreta, et valg og ta aktivt del i planlegging og gjennomføring av programmet. Programmet skal utarbeides av nærmeste overordnede og vedkommende med evt. bistand fra HMS-seksjonen og tillitsvalgt. Programmet etableres som en avtale som skal undertegnes av partene.

Linjeleder skal påse at programmet blir fulgt, og evt. i samarbeide med HMS-seksjonen og tillitsvalgt utvikle kontaktrutiner for perioden videre, jfr. avtalen.

Ønsker ikke vedkommende en avtale om et tiltaksprogram, skal saken oversendes fakultetsdirektør eller tilsvarende for vurdering som personalsak.


Tredje gangs forseelse

Ved tredje gangs forseelse gis på nytt en skriftlig advarsel; denne gang fra fakultetsdirektør eller tilsvarende (vedlegg 3).
Den som får skriftlig advarsel, skal bekrefte skriftlig at advarselen er mottatt.

Linjeleder og evt. HMS-seksjonen og tillitsvalgt drøfter saken sammen med vedkommende og vurderer om tiltaksprogrammet skal fortsette. Blir programmet av disse fortsatt vurdert som positivt, kan det fortsette, evt. justeres. Kommer de nevnte ikke til enighet om et fortsatt tiltaksprogram, avsluttes programmet/avtalen. Fakultet/stabsavdeling foretar en tjenesterettslig vurdering av saken.


Når det går bra.

Går det mer enn to år etter siste dokumenterte forseelse, bortfaller samtlige advarsler.

Linjeleder har ansvar for at alle papirer i saken skal fjernes fra personalmappen og oppbevares utilgjengelig for andre enn arkivpersonalet.

